Diari Oficial de la Generalitat Valenciana


Sumari del DOGV 4100, del 04-10-2001 (2001/9327)

ACORD de 12 de juny de 2001, de la Comissió Territorial d'Urbanisme d'Alacant, relatiu a la modificació normes subsidiàries de Daya Nueva 1/1999.
-------------------------------------------------------------------------------------------------------------------------------------------------

### Dades del document

Número de DOGV
:   4100

Data del DOGV
:   04-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9327


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 12 de juny de 2001, de la Comissió Territorial d'Urbanisme d'Alacant, relatiu a la modificació normes subsidiàries de Daya Nueva 1/1999. [2001/A9327]
  
Vist l'expedient de referència i d'acord amb els antecedents i consideracions següents:
  
Antecedents de fet
  
1. L'Ajuntament, en sessió plenària del 12 de juliol de 2000, en va acordar l'exposició pública durant un mes, de la qual va informar mitjançant anuncis en el Diari Oficial de la Generalitat Valenciana número 3.446, de 3 de març de 1999, i en el diari Información de 5 de febrer de 1999, i no es van presentar al·legacions, es va aprovar provisionalment el document de modificacions puntuals el 12 de juliol de 2000 i es va adoptar el compromís, en compliment del condicionant previst en la DIA, de proveir d'aigua potable les zones d'ordenació detallada que es preveuen.
  
2. L'última documentació remesa està integrada per memòria informativa i justificativa, i plans d'ordenació vigent, modificació proposada i estudi d'impacte ambiental, i s'han presentat tots els documents sense diligenciar.
  
3. L'objecte d'aquest expedient és introduir cinc modificacions en les normes subsidiàries vigents en el municipi, que tenen el contingut següent:
  
1) Augmentar la dotació destinada a xarxa primària de zones verdes de sistema general de zones verdes, hui PQL, ubicat en sòl no urbanitzable al costat de Puebla de Rocamora. S'incrementa, dels 3.400 metres quadrats que té actualment, als 11.300 metres quadrats en total que es preveuen.
  
2) Creació d'una zona de dotació esportiva, xarxa primària i estructural de 2.000 metres quadrats en sòl no urbanitzable en les proximitats de l'existent.
  
3) Canvi d'ubicació i ampliació de l'actual abocador pertanyent a la xarxa primària d'infraestructures, servei urbà d'abocador. L'abocador actual està en sòl no urbanitzable al costat de la carretera CV-901, la proposta planteja l'abocador en una parcel·la de 7.154,72 metres quadrats de sòl no urbanitzable.
  
4) Creació d'un sector de SAU d'ús industrial amb una superfície de 10.975,86 metres quadrats, al qual se'l dota directament d'ordenació detallada des de la mateixa modificació de les normes subsidiàries. L'Ajuntament renuncia a aquesta modificació en la documentació aprovada el 12 de juliol de 2000 i incorpora la superfície al sector CAP-3.
  
5) Sòl urbanitzable amb ordenació detallada residencial CAP-3. S'amplia el sector inicialment proposat amb l'addició del sòl que s'incloïa en la modificació anterior núm. 4 que constituïa el sector I-2 per a activitats vinculades a usos agrícoles i de la qual ara es desisteix.
  
Els paràmetres principals de l'ordenació proposada són 32.084,22 metres quadrats de superfície total; 3.125,46 metres quadrats de jardins més 266,55 metres quadrats que no són computables; 2.165,05 metres quadrats de jardins i àrees enjardinades de xarxa primària més 37,78 metres quadrats que no són computables, 797,74 metres quadrats de xarxa viària de xarxa secundària i 1.667,24 metres quadrats de xarxa viària primària, 1.500 metres quadrats d'equipament educatiu i 797,74 d'equipament assistencial, 268 metres quadrats d'equipament esportiu de xarxa primària, 14.021,55 metres quadrats de parcel·les edificables lucratives per a un nombre màxim de 123 habitatges i 431 habitants. L'IEB és de 0,5 metres quadrats/metres quadrats que, aplicat a 29.651 metres quadrats de superfície, produeix una edificabilitat total de 14.825,59 metres quadrats.
  
4. Consten en l'expedient els informes següents:
  
- Oficina del Pla de Carreteres de la Conselleria d'Obres Públiques, Urbanisme i Transports, de data 5 d'abril de 2000, favorable, excepte a la modificació puntual 2.4. relativa al sòl urbanitzable per a instal·lacions vinculades a activitats agràries, que es condiciona al fet que la zona de protecció de la carretera CV-901 (antiga AV-3019) s'incloga en la xarxa estructural de dotacions, amb l'únic ús de zona verda no computable.
  
L'Ajuntament ha desistit d'aquesta modificació, però ha incorporat la superfície del sector I-2 al sector residencial CAP-3 per la qual d'acord amb allò que s'ha manifestat pel representant de l'esmentat organisme, en aquesta comissió informativa, s'haurà d'estudiar els accessos del sector R-3 respecte a la rotonda prevista del R-1.
  
- Diputació Provincial d'Alacant, Departament de Carreteres de data 5 d'abril de 2000, en el qual es fa la següent observació: «Les alineacions d'edificacions, etc. de la zona inclosa en la modificació puntual 5a, seran prolongació de les que ja existeixen a la zona urbana confrontant amb aquesta, en el marge esquerra de la via provincial CV-901».
  
- Conselleria d'Educació i Cultura de data 20 de desembre de 1999, en el qual es fa la següent observació: «és necessari que per part de l'Ajuntament s'incorpore a l'expedient un informe en què es justifique la possibilitat de satisfer la demanda escolar futura, a la vista de les dades sobre reserves de sòl escolar existents, potencial d'habitants, i idoneïtat o no de la planificació de sòl amb aquest destí en el sector CAP-3, i s'ajustarà si és procedent als mòduls previstos per la LOGSE».
  
- Conselleria de Sanitat, de data 22 de novembre de 1999, favorable.
  
- Divisió Recursos Hidràulics, Direcció general d'Obres Públiques de la Conselleria d'Obres Públiques, Urbanisme i Transports, de data 3 d'octubre del 2000 amb el contingut següent:
  
«A petició de l'Ajuntament de Daya Nueva, amb motiu de la tramitació de l'expedient de modificació puntual de les normes subsidiàries de planejament, s'informa que la Generalitat Valenciana, a través de l'Entitat de Sanejament, està executant una planta depuradora comarcal situada al terme municipal de San Fulgencio i a la qual arribaran, a més de les aigües residuals generades per aquest municipi, les de Daya Vieja i Daya Nueva.
  
En les dades previstes per l'Ajuntament es parla d'increment poblacional xifrat en 431 habitants, la qual cosa entra dins d'allò que s'ha previst per la capacitat de la planta depuradora.
  
No obstant això, la connexió d'aquesta aigua residuals als col·lectors generals haurà de ser a càrrec de les obres que desenvolupen el nou planejament i efectuar-se en el lloc i les condicions que prèviament siguen establits per aquesta Conselleria, a fi de compatibilitzar-les amb les obres en marxa.»
  
- Conselleria de Comerç. Emet informe el 12 de novembre de 1999 amb observacions respecte a la superfície reservada per a aparcaments en el CAP-3.
  
- Jutjat privatiu d'aigües de l'assut d'Alfeitamí. Emet informe amb data 11 de novembre 1999 favorable sobre el canal de reg afectat amb condicions a les obres.
  
- Conselleria de Medi Ambient. Emet amb data 22 d'octubre de 1999 declaració d'impacte ambiental favorable amb observacions respecte a les condicions de clausura de l'actual abocador, condicionants de la instal·lació del nou i condicions de desenvolupament dels nous sòls urbanitzables.
  
Consideracions tecnicojurídiques
  
1. La tramitació ha sigut de conformitat amb el que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i l'article 174 del Reglament de Planejament de la Comunitat Valenciana (RPCV), aprovat pel Decret 201/1998, de 15 de desembre de 1998, del Govern Valencià.
  
2. La documentació està completa a l'efecte del compliment de l'article 27 de la LRAU i 45 i següents del seu Reglament de Planejament. No obstant això, ha de diligenciar-se amb la data d'aprovació plenària tot el document tècnic remés.
  
3. Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística d'acord amb la documentació remesa per l'Ajuntament i amb entrada en el Servei Territorial d'Urbanisme l'11 de juny de 2001.
  
Respecte a la modificació tercera, la nova documentació indica que els terrenys s'obtindran per expropiació i que s'assumeixen els condicionants establits en la DIA per a la instal·lació de l'abocador de residus inerts prèvia la tramitació del corresponent procediment d'avaluació d'impacte ambiental i es clausurarà i restauraran els terrenys de l'actual abocador i així mateix, s'aporta un pla d'accés des de la xarxa de carreteres a la nova ubicació. Per tant, es consideren arreplegats en el document els condicionants assenyalats en la Declaració d'Impacte Ambiental a falta de la correcta diligència del document.
  
Respecte a la modificació cinquena, continuen mantenint-se les observacions següents:
  
1. «S'ha d'aportar el càlcul de l'aprofitament tipus i s'ha d'indicar si el sòl dotacional de xarxa primària s'ha obtingut i per tant està exclòs del càlcul.» No s'aporta. No esmenada.
  
2. «S'hauran de corregir les fitxes del sector urbanitzable CAP-3 d'acord amb les observacions anteriors així com els quadres de superfícies de la memòria i s'ha d'indicar els intervals d'ús global predominant residencial i de l'ús tolerable terciari.» S'ha modificat la fitxa amb les variacions experimentades en l'ordenació, s'han inclòs els percentatges d'usos globals, però no s'han inclòs els condicionants dels informes sectorials sobre condicions de connexió i desenvolupament. Parcialment esmenat.
  
3. «S'ha de corregir l'ordenació al costat de la CV-901 i s'ha de reflectir la línia límit de la zona de servitud i d'acord amb el que expressa l'informe de l'Oficina del Pla de Carreteres de la Conselleria d'Obres Públiques, Urbanisme i Transports.» S'ha modificat l'ordenació, i queden les illes fora de la zona de servitud de carreteres i s'ha dibuixat una rotonda enfront del sector R-1. Aparentment esmenada a falta que es dibuixe en el pla la línia límit de la zona de servitud, excepte criteri contrari del representant de l'Oficina del Pla de Carreteres de la Conselleria d'Obres Públiques, Urbanisme i Transports (COPUT) i del titular de la via.
  
4. «S'han d'arreplegar com a condicions per al desenvolupament del sector CAP-3, les que s'arrepleguen en el paràgraf tercer de l'informe de la Divisió de Recursos Hidràulics de la Direcció General d'Obres Públiques de la Conselleria d'Obres Públiques, Urbanisme i Transports i els dos primers punts del condicionant primer 2) de la declaració d'impacte ambiental.» La documentació indica que la connexió de les aigües residuals als col·lectors generals haurà de ser a càrrec a les obres que desenvolupen aquest planejament i s'executaran d'acord amb les condicions de la COPUT, tal com s'indica en l'informe de la Divisió de Recursos Hidràulics de la Direcció General d'Obres Públiques de la COPUT. Parcialment esmenada, ja que és una condició de connexió que s'ha d'arreplegar en la fitxa del sector.
  
5. «Ha d'informar la Conselleria de Medi Ambient sobre les variacions introduïdes en relació amb la declaració d'impacte ambiental emesa el 22 d'octubre de 1999, o nova declaració.» No consta informe.
  
6. «S'ha de sol·licitar un nou informe de la conselleria competent en Educació.» La documentació justifica que s'ha incrementat la reserva de sòl a 1.500 metres quadrats, superfície que l'Ajuntament considera prou tenint en compte l'informe emés al seu dia i que està en tramitació el sector R-1 en què es reserven 5.000 metres quadrats de sòl de dotació pública escolar. No obstant això, no hi ha constància que la conselleria competent en Educació haja emés un nou informe.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament les submodificacions número 1, 2 i 3 de la modificació de les normes subsidiàries (1/1999) del municipi de Daya Nueva, i supedita la publicació i en conseqüència l'eficàcia fins que l'Ajuntament aporte la documentació degudament diligenciada en triple versió exemplar.
  
Segon
  
Acceptar de pla la desestimació formulada per l'Ajuntament respecte de la submodificació número 4.
  
Tercer
  
Suspendre l'aprovació definitiva de la submodificació número 5, fins que s'esmenen les observacions efectuades en la consideració tecnicojurídica tercera.
  
Amb data 3 de juliol de 2001, el president de la Comissió Territorial d'Urbanisme ha resolt:
  
Vist l'Acord adoptat per la Comissió Territorial d'Urbanisme en sessió de 12 de juny de 2001, pel qual es va aprovar definitivament l'expedient de referència i es va supeditar la publicació al compliment de certes condicions, així com la documentació presentada per l'Ajuntament amb data 21 de juny de 2001 que, d'acord amb l'informe tècnic emés, complimenta en tots els seus aspectes el referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, de conformitat amb el que disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva n'excusa la notificació individualitzada.
  
Contra aquest acord que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.